Diari Oficial de la Generalitat Valenciana


Sumari del DOGV 7141, del 29-10-2013 (2013/10580)

Subhasta d'un bé immoble a Sagra.
---------------------------------

### Dades del document

Número de DOGV
:   7141

Data del DOGV
:   29-10-2013

Secció del DOGV
:   V. ANUNCIS - C) ALTRES ASSUMPTES

Número del document
:   2013/10261


Organisme emissor
:   Notaria de Jose Mª Gonzalez Arroyo

Tipus de document
:   Subhasta

Subhasta d'un bé immoble a Sagra. [2013/10658]  
Jo, José María González Arroyo, notari del Col·legi de València, amb residència a Dénia (Alacant), faig saber que en la meua notaria, sítia a Dénia (03684, Alacant), carrer del Marqués de Campo, número 46, entresòl, es tramita la venda extrajudicial, de conformitat amb l'article 129 de la Llei Hipotecària, de la següent finca hipotecada:  
Urbana. Departament número tres. Vivenda identificada amb el número vint-i-nou de la urbanització Al Ma'sara, en el bloc situat en la part sud del solar o a la dreta segons es mira al conjunt total des del carrer de Killbrittain, del conjunt d'obra situat en el dit carrer en el municipi de Sagra (Alacant), i situada en el centre del dit bloc segons s'hi mira des del dit carrer.   
Té una superfície total construïda en vivenda de huitanta-sis metres i noranta decímetres quadrats (86,90 m²), dels quals 49,02 metres quadrats corresponen a la planta baixa i 37,88 metres quadrats a la planta alta. Disposa a més, en planta baixa, d'una terrassa descoberta de 7,10 metres quadrats i d'una naia o terrassa coberta de 9,80 metres quadrats construïts. La superfície útil total de la vivenda és de 61,20 metres quadrats, dels quals 32,70 metres quadrats corresponen a la planta baixa i 28,50 metres quadrats a la planta alta. Consta de planta baixa i una planta alta i es troba convenientment distribuïda per a ser habitada.   
Confronta, segons es mira al bloc des del carrer de Killbrittain: per davant, amb el dit carrer, per mitjà del jardí que a continuació s'indica; per la dreta, amb la vivenda número 28; a l'esquerra, amb la vivenda número 30; per darrere, amb el límit general del solar, per mitjà del jardí que a continuació s'indica.  
Li correspon l'ús exclusiu i excloent de les zones d'accés i jardí situades al front, amb una superfície aproximada de 11,33 metres quadrats, i al fons, amb una superfície aproximada de 17,57 metres quadrats, segons s'hi mira des del carrer de la seua situació i que separen la vivenda dels límits generals del solar.  
Quotes. Li correspon una quota de participació sobre el total valor del bloc de 18,69 per cent i sobre el total conjunt d'obra de 9,99 per cent.  
Inscripció. La indicada hipoteca va quedar inscrita en el Registre de la Propietat de Pego, al tom 958, llibre 29, foli 206, finca 2603, inscripció 3a, IDUFIR: 03015000510968.  
Atés que és procedent la subhasta de la finca, es fan saber les seues condicions:  
Tindrà lloc en la meua notaria, en única subhasta, el dia 3 de desembre de 2013 (03.12.2013), a les 12.00 hores; el tipus assenyalat per a subhasta és cent nou mil cent vint-i-quatre euros i quaranta-cinc cèntims (109.124,45 €), i amb subjecció al que disposa l'article 12 del Reial Decret Llei 6/2012, de 9 de març, de Mesures Urgents de Protecció de Deutors Hipotecaris sense Recurs, i l'article 129.2 de la Llei Hipotecària.  
La documentació i el certificat del registre a què es referixen els articles 236.a i 236.b del Reglament Hipotecari poden consultar-se en la notaria de dilluns a divendres de 09.00 a 13.00 hores. S'entendrà que tot licitador accepta com a suficient la titulació aportada. Les càrregues, els gravàmens i els assentaments anteriors a la hipoteca que s'execute continuaran subsistents. Els licitadors hauran de consignar, prèviament a la subhasta, en el compte número 2100 7673 58 2269257489 de la sucursal de Caixabank, SA, sítia al carrer del Marqués de Campo, número 42, de Dénia (Alacant), una quantitat equivalent al 30 per cent del tipus que corresponga a la subhasta, i acreditar-ho en la notaria per mitjà de la justificació de l'ingrés en l'establiment designat a este efecte. Podran fer-se postures per escrit en un plec tancat, acompanyades del justificant del depòsit previ, fins al moment de la subhasta. L'adjudicació a favor del creditor requeridor o la rematada a favor d'este o d'un creditor posterior només podran fer-se amb la condició de cedir-les a un tercer.  
  
Dénia, 23 d'octubre de 2013.- El notari: José María González Arroyo.